OpenLLM-France/wikimedia huggingface dataset:
# Ramir de Lleó

Ramir de Lleó (mort a Lleó, 13 de març de 554), va ésser un monjo benedictí, prior del monestir de San Clodio de Lleó. Juntament amb dotze companys va ésser mort durant una invasió de sueus arrians, comandats per Recià, que van atacar el monestir, a la rodalia de Lleó. El dia d'abans, havien assassinat l'abat Vicenç; mentre que alguns monjos van fugir a altres llocs, Ramir i els dotze companys van restar al monestir, disposats a donar la seva vida com a testimoni de la seva fe.
Les seves restes van ser enterrades al monestir, però amb el temps es van perdre, llevat de les de Vicenç i Ramir. En 1596 les restes de Ramir van ser traslladades a una arqueta d'argent, obra de l'argenter Fernando de Argüello (1604), avui a l'església de San Marcelo.

## Notes

* ↑ Les fonts més antigues situen la invasió sueva a començaments del segle VII o fins i tot al 630, però llavors el regne sueu ja havia desaparegut i havia estat integrat al visigot.
* ↑ Els que van fugir a Galícia, hi fundaren el monestir de San Clodio de Rivadavia.

## Bibliografia

* Joaquín Lorenzo Villanueva. Año christiano de España. Madrid: Imprenta Real, 1792. "San Ramiro y sus compañeros", p. 349-351.

## Vegeu també

* Vicenç de Lleó
# E372

La ruta europea E372 és una carretera que forma part de la Xarxa de carreteres europees. Comença a Varsòvia (Polònia) i finalitza a Lviv (Ucraïna). Té una longitud de 374 km. Té una orientació de nord a sud.
# Smic, Smac, Smoc

Smic, Smac, Smoc és una pel·lícula dirigida per Claude Lelouch el 1971.

## Argument

Tres obrers són els millors amics del món fins al dia en què un d'ells es casa.

## Repartiment

* Catherine Allégret: Catherine
* Amidou: Robert, anomenat « Smoc »
* Charles Gérard: Charlot, anomenat « Smic »
* Jean Collomb: Jeannot, anomenat « Smac »
* Francis Lai: L'acordionista cec
* Pierre Uytterhoeven: L'empleat d'una benzineria
* Arlette Gordon: Zelda, la prostituta
* Claude Pinoteau: El comissari
* Claude Lelouch: Un brètol
* Jean Duguay

## Premis

* Selecció oficial al Festival de Venècia
* Selecció oficial al Festival de San Francisco
# Cyclorana verrucosa

Cyclorana verrucosa és una espècie de granota que es troba a Nova Gal·les del Sud i Queensland (Austràlia).

## Referències

* Fordham et al (2006). Cyclorana verrucosa. Llista Vermella de la UICN, Unió Internacional per a la Conservació de la Natura, 2006. Consultat el 2 gener 2008 (en anglès). (anglès)

## Enllaços externs

* Àmplia informació sobre aquesta espècie de granota. Arxivat 2006-10-02 a Wayback Machine. (anglès)
# Fidel Mendoza Carrasquilla

Fidel Mendoza Carrasquilla (Turbaco, 7 de juliol de 1925 - Miami, 5 de gener de 2015) va ser un dirigent esportiu colombià. Va ser president del Comitè Olímpic Colombià entre 1979 i 1989.

## Biografia

Fidel Mendoza Carrasquilla va néixer a Turbaco Bolívar; va estudiar medicina a la Universitat Nacional de Colòmbia de Bogotà i el 1953 va contreure matrimoni amb Olga Franco Cortés, amb qui va tenir cinc fills: María Cristina, José Miguel, Juan Carlos, María Esperanza i Olga Viviana.
La seva carrera en l'esport olímpic colombià va començar el 1966, quan va ser nomenat metge de la delegació nacional que va participar en el Mundial de Boxa de Santo Domingo. De la mateixa manera, va ser el metge de l'equip de boxa de Colòmbia que va participar en els Jocs Olímpics de Múnic de 1972, on dos boxejadors Clemente Rojas i Alfonso Pérez, van aconseguir sengles medalles de bronze. També se'l recorda com el metge que va atendre el Papa Pau VI en la seva visita a Colòmbia el 1966.
El 1979 va ser elegit president del Comitè Olímpic Colombià, càrrec en el qual va romandre fins a 1989. Un any abans va ser elegit pel Comitè Olímpic Internacional com a membre vitalici durant l'assemblea del COI celebrada a Seül, càrrec que li va permetre assistir als tornejos olímpics, com el del seu comiat a Veracruz (novembre de 2014). Com a reconeixement a la seva carrera en l'esport, la Unitat Esportiva de Cartagena porta el seu nom. Va morir el 5 de gener de 2015 a Miami a causa d'un càncer de fetge.

## Referències

* ↑ Falleció Fidel Mendoza Carrasquilla, insigna del deporte olímpico colombiano (en castellà)
* 1 2 Muere el dirigente Fidel Mendoza Carrasquilla Arxivat 2015-01-09 a Wayback Machine. (en castellà)
* ↑ El deporte colombiano lamenta la muerte de Fidel Mendoza Carrasquilla (en castellà)
* ↑ Falleció Fidel Mendoza Carrasquilla (en castellà)
# Hennemont

Hennemont és un municipi francès situat al departament del Mosa i a la regió del Gran Est. L'any 2007 tenia 126 habitants.

## Demografia
### Població

El 2007 la població de fet de Hennemont era de 126 persones. Hi havia 48 famílies, de les quals 12 eren unipersonals (4 homes vivint sols i 8 dones vivint soles), 16 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 54 habitatges, 48 eren l'habitatge principal de la família, 1 era una segona residència i 5 estaven desocupats. Tots els 54 habitatges eren cases. Dels 48 habitatges principals, 43 estaven ocupats pels seus propietaris i 5 estaven llogats i ocupats pels llogaters; 3 tenien tres cambres, 10 en tenien quatre i 35 en tenien cinc o més. 40 habitatges disposaven pel capbaix d'una plaça de pàrquing. A 25 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Hennemont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 8 | 70 a 74 | 4 |
| 4 | 65 a 69 | 8 |
| 0 | 60 a 64 | 0 |
| 4 | 55 a 59 | 4 |
| 8 | 50 a 54 | 0 |
| 0 | 45 a 49 | 0 |
| 0 | 40 a 44 | 4 |
| 0 | 35 a 39 | 0 |
| 16 | 30 a 34 | 4 |
| 8 | 25 a 29 | 8 |
| 0 | 20 a 24 | 8 |
| 0 | 15 a 19 | 0 |
| 4 | 10 a 14 | 0 |
| 16 | 5 a 9 | 0 |
| 12 | 0 a 4 | 24 |

## Economia

El 2007 la població en edat de treballar era de 78 persones, 54 eren actives i 24 eren inactives. De les 54 persones actives 52 estaven ocupades (29 homes i 23 dones) i 2 estaven aturades (1 home i 1 dona). De les 24 persones inactives 12 estaven jubilades, 7 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.
L'any 2000 a Hennemont hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Hennemont a l'INSEE.
* Évolution et structure de la population Fitxa amb el detall de dades de Hennemont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Rallicula

Rallicula és un gènere d'ocells de la família dels sarotrúrids (Sarothruridae) que habita zones humides i boscoses de Nova Guinea.

## Taxonomia

Segons la classificació del Congrés Ornitològic Internacional (versió 2.11, 2011) aquest gènere està format per 4 espècies, si bé sovint a diverses classificacions s'inclouen a Rallina.
* rasclet de Forbes (Rallicula forbesi).
* rasclet llistat (Rallicula leucospila).
* rasclet de Mayr (Rallicula mayri).
* rasclet bru (Rallicula rubra).

## Referències

* ↑ El gènere Rallina a TAXONOMICON Rev. 13-10-2010 (anglès)
# Manuel Curros Enríquez

Manuel Curros Enríquez (Celanova, Ourense 1851 - l'Havana 1908) fou un escriptor gallec en llengua gallega i un dels promotors del Rexurdimento amb Rosalía de Castro i Eduardo Pondal. Fou col·laborador assidu en la premsa liberal i són molt notables les seves cròniques de la guerra Carlina (1875). L'any 1894 emigrà a l'Havana, on col·laborà en el Diario de la Marina, i el 1904 tornà a Espanya. És molt abundant la seva producció castellana, bé que, en part, es tracta de poemes de circumstàncies. Escriví en castellà una novel·la (Paniagua y compañía), obres teatrals (El Maestre de Santiago i El padre Feijoo) i nombrosos poemes. La part més significativa de la seva obra correspon, però, a la producció en gallec.
La publicació d'Aires da miña Terra (1880) provocà la reacció del bisbe d'Ourense i el segrest de l'edició. Curros fou condemnat a dos anys de presó i multa però, finalment, fou absolt quan apel·là. La condemna es basava en el fet que eren inclosos en el llibre poemes com «Mirando ó chao», «A igrexa fria» i «Pelegrinos a Roma», considerats blasfems. La tendència anticlerical de Curros s'accentuà després del procés, i el 1888 publicà el llarg poema O divino sainete, paròdia de La Divina Comèdia, que prengué com a pretext el pelegrinatge catòlic a Roma amb motiu del jubileu de Lleó XIII. El 1894 marxà a l'Havana, on fundà el diari La Tierra Gallega, suspès sovint per donar suport als autonomistes cubans. Greument malalt, va morir el 1908 i les seves restes foren traslladades a Galícia.
La crítica religiosa de Curros se centrà en les fallades de l'Església com a institució, i en aquest sentit la seva obra ha estat valorada recentment, fins i tot des de l'angle catòlic. Malgrat aquest anticlericalisme, fou molt amic del poeta viguès Vesteiro Torres, que fou profundament religiós. El seu llenguatge, més depurat que el de Rosalía de Castro, suposà un avenç considerable en la fixació del gallec com a llengua literària.

## Obres

* Cantiga (1869)
* A virxe do cristal (1877)
* Unha boda en Einibó
* O Gaiteiro
* Aires da miña terra (1880), compilació dels poemes anteriors.
* O divino sainete (1888)
# E35

La ruta europea E35 és una carretera que forma part de la Xarxa de carreteres europees. Comença a Amsterdam (Països Baixos) i finalitza a Roma (Itàlia). Té una longitud de 1817 km. Té una orientació de nord a sud i passa pels Països Baixos, Alemanya, Suïssa i Itàlia.
# Smetana (cràter)

Smetana és un cràter d'impacte en el planeta Mercuri de 191 km de diàmetre. Porta el nom del compositor txec Bedřich Smetana (1824-1884), i el seu nom va ser aprovat per la Unió Astronòmica Internacional el 1985.

## Referències

* ↑ «Smetana». Gazetteer of Planetary Nomenclature. United States Geological Survey, 14-10-2016. [Consulta: 31 maig 2017].

## Vegeu també

* Llista de cràters de Mercuri
# David Hampshire

David Hampshire (Derby, 29 de desembre de 1917 - Derbyshire, 25 d'agost de 1990) va ser un pilot de curses automobilístiques anglès que va arribar a disputar curses de Fórmula 1.
Hampshire va néixer el 29 de desembre del 1917 a Mickleover, Derbyshire, Anglaterra. Va morir el 25 d'agost del 1990 a Newton Solney, Anglaterra.

## A la F1

Va participar en la primera cursa de la història de la Fórmula 1 disputada el 13 de maig del 1950, el GP de la Gran Bretanya, que formava part del campionat del món de la temporada 1950 de F1, on va participar en aquesta única cursa.
David Hampshire va participar en dues puntuables pel campionat de la F1, al llarg de la temporada 1950.
Hampshire també va disputar nombroses curses no puntuables pel mundial de la F1.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | Posició | Punts |
| 1950 | Scuderia Ambrosiana | Maserati | Straight-4 | GBR 9 | MON | 500 | SUI | FRA Ret | BEL | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |
# Ferrocarril Elèctric Nankai

El Ferrocarril Elèctric Nankai (南海電気鉄道, Nankai denki tetsudô) és una companyia privada de ferrocarrils del Japó fundada el 1885. La seua seu és a la ciutat d'Osaka i el lloc d'àmbit de la companyia és, principalment, la prefectura d'Osaka i parcialment la prefectura de Wakayama a la línia Nankai Kōya.
La xarxa Nankai es divideix i circula generalment cap al sud des de l'estació de Nanba, a Osaka. La línia principal Nankai connecta Osaka amb Wakayama amb una important sublínia cap a l'Aeroport Internacional de Kansai. El servei exprés rapi:t connecta l'aeroport amb Nanba en només 34 minuts. La línia Nankai Kôya connecta Osaka amb el mont Kōya, seu i lloc de pelegrinatge del budisme Shingon. Les targetes IC com la PiTaPa i l'ICOCA són acceptades.

## Història

La Companyia de Ferrocarril de Nankai fou fundada el 16 de juny de 1884. El nom de l'empresa, Nankai, prové del Nankaidō o "ruta de la mar del sud", significant Nankai en català "mar del sud". L'any 1942 la Nankai va absorbir la companyia del Ferrocarril Lleuger de Kada, que actualment és la línia Nankai Kada. El 1944 la Nankai fou una de les companyies que fundaren el Ferrocarril Kinki Nippon o Kintetsu, tot i que Nankai retornà a la seua independència l'any 1947. Des de la dècada de 1980 l'empresa també gestiona la Xarxa de Tramvies d'Osaka-Sakai o Hankai, entre les ciutats d'Osaka i Sakai. Des de 1938 fins a 1988 l'empresa va tindre en propietat els Nankai Hawks, un equip de basseball de la lliga japonesa de beisbol.

## Línies
### Línia Nankai

| Color i icona | Color i icona | No. | Nom | Nom original | Inaugurada | Darrera extensió | Llargaria | Estacions |
| Blau | | 1 | Línia principal | 南海本線 | 1885 | | 64,2 km | 45 |
| Blau | | 2 | Línia Takashinohama | 高師浜線 | 1918 | | 1,5 km | 3 |
| Gris | | 3 | Línia Aeroport | 空港線 | 1994 | | 8,8 km | 3 |
| Blau | | 4 | Línia Tanagawa | 多奈川線 | 1944 | | 2,6 km | 4 |
| Blau | | 5 | Línia Kada | 加太線 | 1912 | | 9,6 km | 9 |
| Blau | | 6 | Línia Wakayamakō | 和歌山港線 | 1956 | | 2,8 km | 2 |
| Total: | Total: | Total: | Total: | Total: | Total: | Total: | 89,5 km | 66 |

### Línia Kôya

| Color i icona | Color i icona | No. | Nom | Nom original | Inaugurada | Darrera extensió | Llargaria | Estacions |
| Verd | | 1 | Línia Kōya | 高野線 | 1898 | 1995 | 64,5 km | 48 |
| Verd | | 2 | Línia Funicular | 鋼索線 | 1930 | | 0,8 km | 2 |
| Total: | Total: | Total: | Total: | Total: | Total: | Total: | 65,3 km | 50 |

## Referències

* ↑ «Nankai Electric Railway. Company Profile 2019» (pdf) (en anglès). Nankai Electric Railway Co., Ltd., 2019. Arxivat de l'original el 2021-08-31. [Consulta: 25 juny 2020].
* ↑ «The Nankai Airport Line: The Airport Express & Rapi:t Services for Kansai Airport & Namba – Osaka Station». [Consulta: 25 juny 2020].
* ↑ «2019 Hand book Nankai (page 117)» (en japonès). [Consulta: 30 agost 2019].

## Enllaços externs

* Ferrocarril Elèctric Nankai - Lloc web oficial
# Hesperonychus elizabethae

Hesperonychus (Hesperonychus elizabethae) és un gènere representat per una única espècie de dinosaure saurisqui dromeosàurid, que va viure en el període Cretaci superior, fa aproximadament 75 milions d'anys, en el Campanià, en el que avui és Nord-amèrica. L'espècie tipus Hesperonychus elizabethae, fou descrita per Nicholas R. Longrich i Philip J. Currie en 2009 i és l'única espècie assignada al gènere.
# Esfenosúquids

Els esfenosúquids (Sphenosuchidae) són una família d'arcosaures crocodilomorfs esfenosucs que visqueren des de mitjan període Triàsic a principis del Juràssic. Es van caracteritzar per la pèrdua de postfrontal que els apropa als cocodrils, postura alçada, bípeda i terrestres.

## Referències

* ↑ Cloudsley-Thompson, J. L.. Ecology and Behaviour of Mesozoic Reptiles (en anglès). Springer, 2005, p. 39. ISBN 3540265716.
# Manuel Curt Amérigo

Manuel Curt Amérigo (Alacant, ? - 7 d'agost de 1925) fou un polític alacantí. Fill de Fidel Curt i Josefa Amérigo Rouviere, era emparentat amb la família de pintors i joiers Amérigo, procedents de l'illa d'Elba, i fou gerent de la companyia Hispania. Des de finals del segle xix va formar part de la junta local del Partit Conservador. amb el que fou escollit diputat de la Diputació Provincial d'Alacant en 1896 i 1915 i regidor de l'ajuntament d'Alacant el 1896-1899 i el 1916-1917. Fou nomenat alcalde en juny de 1917 quan fou destituït Ricardo Pascual del Pobil y Chicheri per pertànyer al sector maurista, càrrec que va ocupar fins a novembre del mateix any. A començaments de 1918 ell mateix es va passar al sector maurista, amb el que fou novament regidor de 1918 a 1920. En 1923 fou membre del Patronat de la Caixa d'Estalvis d'Alacant en 1923.

## Referències

* ↑ Efemérides de agosto Arxivat 2018-10-20 a Wayback Machine. per Gerardo Muñoz
* ↑ Estirpe de joyeros y pintores Arxivat 2016-06-18 a Wayback Machine., Gerardo Muñoz
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.174. ISBN 9788495484802.
# EURES

EURES (de l'anglès EURopean Employment Services, «Serveis Europeus d'Ocupació») és una xarxa paneuropea creada el 1993 amb l'objectiu de facilitar la mobilitat transfronterera en el mercat laboral. Entre els col·laboradors de la xarxa hi ha serveis públics d'ocupació, sindicats i patronals. Es tracta d'un servei coordinat per la Comissió Europea.

## Missió

EURES s'ocupa de les següents tasques:
* Assessorament i informació per a treballadors sobre les possibilitats laborals i les condicions de treball i vida a Europa (UE/EEE/Suïssa)
* Ajuda per a empresaris en la cerca de mà d'obra
* Assessorament especial per a empresaris i treballadors a les regions frontereres
El portal de cerca de feina d'EURES es troba en les 25 llengües oficials de l'EEE i tant els empresaris com els treballadors el poden fer servir gratuïtament.

## Elements constituents

Aquesta xarxa paneuropea es basa en la col·laboració transnacional entre els 28 estats membres de la UE, Noruega, Islàndia, Liechtenstein i Suïssa, així com en programes de cooperació transfronterera. Actualment existeixen 22 programes d'aquest tipus:
* EuresChannel (BE-FR-UK)
* Scheldemond (BE-NL)
* EURES-EUREGIO Gronau/Enschede(DE-NL)
* EURES Maas-Rhin (BE-DE-NL)
* P.E.D. (BE-FR-LUX)
* EURES Saar-Lor-Lux-Rheinland-Pfalz (DE-FR-LUX)
* EURAZUR (FR-IT)
* Bayern - Tschechien (DE-CZ)
* Sønderjylland-Schleswig (DK-DE)
* EUREGIO Rhein-Waal (DE-NL)
* EURES interalp (DE-AT)
* Danubius (SK-HU)
* PYREMED/PIRIME (FR-ES)
* Northern Ireland/Ireland (IE-UK)
* EURES TransTirolia (IT-AT-CH)
* ØRESUND (DK-SV)
* Galicia/Região Norte (ES-PT)
* Oberrhein (FR-DE-CH)
* Tornedalen (SV-SF)
* EURES Bodensee (AT-CH-DE-FL)
* Euradria (IT-SI)
* Eures-T Beskydy (CZ-PL-SK)
* Pannonia (AT-HU)
* TriRegio (DE-PL-CZ)

## Referències

* ↑ Estatal. «Què és EURES». Ministerio de Trabajo y Economia Social. Servcio Técnico Publico de Ocupación Estatal. [Consulta: 27 novembre 2022].
* ↑ «Xarxa EURES, treballar a Europa». serveiocupacio.gencat.cat. Arxivat de l'original el 2008-06-12. [Consulta: 27 novembre 2022].
* ↑ Arabska, Ekaterina «Bulgarian Experience in Improving Effectiveness of Activities in Public Employment Services». Balkan and Near Eastern Journal of Social Sciences, 2016, pàg. 76-94.
* ↑ Popoviciu, Adrian-Claudiu «The Eures Cross-Border Partnership - An Important Means in the Development of the Labour Market in the Cross-Border Area» (en anglès). Models of Good Practice in Carpathian Region [Rochester, NY], 01-08-2014.

## Enllaços externs

* Portal d'EURES
* Xarxa Eures Arxivat 2014-10-22 a Wayback Machine. al web del Servei d'Ocupació de Catalunya
# Sorbo-Ocagnano

Sorbo-Ocagnano (en cors Sorbu è Occagnanu) és un municipi francès, situat a la regió de Còrsega, al departament d'Alta Còrsega. L'any 1999 tenia 716 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 452 | 546 | 441 | 440 | 492 | 716 |

## Administració

Llista d'alcaldes :
| Període | Identitat | Partit | Qualitat |
| 2001- | Jean Étienne Albertini | | |
# Dany Cleyet-Marrel

Dany Cleyet-Marrel (Lió, 11 d'agost de 1948 -) és un aeronauta francès. Llicenciat a l'Escola Nacional de Belles Arts de Lió, exerceix com a dissenyador gràfic abans de fer la seva passió pel vol en globus, la seva activitat principal.
Des de llavors, viatja al món a bord dels seus aeròstats que s'adapta a satisfer necessitats específiques. Els rais dels cims AS250 i AS300, l'Arboglisseur, destinada a l'exploració del cobricel arbori dels boscos tropicals i el Cinébulle per a la fotografia aèria.
Organitza amb Francis Hallé, Gilles Ebersolt i Olivier Pascal les missions científiques del Rai dels cims.

## Dissenys i invents
### Rai dels cims

El 1986, Dany Cleyet-Marrel desenvolupa el primer rai dels cims.

### Cinébulle

El 1994, Dany Cleyet-Marrel, en col·laboració amb els cineastes Antoine de Maximy i Jean-Yves Collet, va inventar la Cinébulle, un globus aerostàtic motoritzat de 1.400 on 1.500 m³, especialment dissenyat per a la fotografia aèria. La Cinébulle és una Dynabulle ULM aerostatostat de classe 5.

### Bombolla dels cims

El 1999, Dany Cleyet-Marrel va inventar la bombolla dels cims, un globus d'heli de 210 m³ i de 7,4 m de diàmetre, sobre el qual s'assenta una persona i el seu equip.

### Arboglisseur

L'any 2005, Dany Cleyet-Marrel va inventar l'arboglisseur, un aeròstat tipus Rozière (heli i aire calent) que permet moure's a la part superior dels arbres.

## Expedicions

* 1984: Expedició Kel-Essouf : El Sàhara en globus aerostàtic
* 1985: Expedició El Spitzberg en globus aerostàtic (primera expedició polar en globus aerostàtic)
* 1986 a avui: Expedicions del Rai dels cims
* 1988: Expedició L'Austràlia en globus aerostàtic
* 1993: Expedició El Tibesti en globus aerostàtic

## Llibres

* L'année de l'aventure, Dany Cleyet-Marrel et Francis Hallé,la guilde européenne du raid, Albin Michel, 1987
* Le radeau des cimes, Francis Hallé, Dany Cleyet-Marrel, Gilles Ebersolt, Lattes, 1999
* Mit dem Luftschiff über den Wipfeln des Regenwaldes, Francis Hallé, Dany Cleyet-Marrel, Gilles Ebersolt, Frederking & Thaler, 2001. Traduction allemande du Radeau des Cimes

## Vegeu també

* (francès) Site des outils aérostatiques Dany Cleyet-Marrel
# Flesquières

Flesquières és un municipi francès, situat a la regió dels Alts de França, al departament del Nord. L'any 2006 tenia 274 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 396 | 366 | 367 | 319 | 295 | 272 | 274 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Gérard Drain | |